TÄNAVAKARJANE
Tere tulemast tänavakarjase seltsi. Täna oleme Evijärvel
misjoninoorte keskuses Ruurikkala mõisas.
Mina ja mu naine Karita ning meie armas tütar Teresa
oleme siin koos nädal aega õpetanud Isa südamest.
Sellest tahan rääkida teile ka selles saates.
Nagu näete, see on tõeliselt ilus koht, kuigi päike praegu ei paista
ja sääski on rohkem kui peaks olema.
See teema "Isa Jumala süda" puudutab meid kõiki.
See on päris sügav.
Paljud inimesed maailmas tunnevad end hüljatu ja katkistena.
Nad ei tunne osadust Jumalaga. Võib-olla vihkavad Jumalat,
mõtlevad, et Jumalat ei ole, sest nende suhtes oma isaga
on suured pettumused. Või isa ei olnudki.
Elame kurjas maailmas.
Isegi need inimesed, kellel on olnud tasakaalukas kodu,
hea ema ja isa, on siiski saanud osa sellest orvumeelsusest,
mis selles patuses maailmas on.
Jeesus tuli rääkima meile sõnumit armastavast taevasest Isast.
Loodetavasti see saade räägib su südamele,
et taevas on Isa, kes armastab sind.
Seda sõnumit Jeesus tuli tooma, et Isa tahab iga eksinud
inimlapse tagasi koju enda juurde.
Mul on ka lugu teile.
Elasin lapsepõlves läbi selle, et mu ema ja isa lahutasid.
Olen kasvanud üles ilma isa ligioluta.
See on mõjutanud minu pilti Jumalast.
Märkasin seda alles siis, kui olin juba päästetud
ja järgisin Jeesust täiega.
Olin kogenud palju asju Jumalaga.
Aga mu sees oli haav.
Jeesus tuli rääkima sellest, et Jumal on Isa.
Jeesus ütles, et me võime palvetada:
Meie Isa, kes Sa oled taevas, pühitsetud olgu Sinu nimi,
Sinu riik tulgu, Sinu tahtmine sündigu
nõnda nagu maa peal, nõnda ka taevas.
Jeesuse õpetus ja kõik on sellest, et Ta tuli näitama teed Isa juurde.
Jeesus ütles: Kes on näinud mind, on näinud Isa.
Siis Jeesus ütles: Mina olen tee, tõde ja elu, ükski ei saa Isa juurde
muidu, kui minu kaudu.
Jeesus ütles põhimõtteliselt: Ma tulin teid viima Isa koju,
näitama teile teed Isa juurde.
Tunded, mis mul tekkisid selle sõna "isa" peale,
olid veidi ebamäärased.
Mu kogemused elus olid maalinud pildi Jumalast ja
sellest sõnast "isa".
Armastan oma pärisisa, kes on andnud mulle elu.
Aga on asju, mis mõjutavad meie pilti Jumalast ja
sellest räägin teile täna.
Jumal tahab näidata sulle, et Tema on täiuslik Isa.
Ta ei ole selline, nagu inimesed on.
Me teeme vigu.
Mina olen praegu isa oma väikse tütre jaoks.
Aga ma teen vigu, ma ei ole täiuslik isa,
kuigi olen kristlane ja usun, et taevane Isa armastab.
On väga tähtis juhtida inimesi nägema, et inimesed ei ole täiuslikud,
aga Jumal on. Jumal on oma pühaduses ja headuses täiuslik.
Ta ei soovi meile mitte kunagi midagi halba.
See sõnum jõuab meieni läbi valuliku protsessi,
kus peame tunnistama, et meie südametes on haavu,
mida teised inimesed ja kogemused on põhjustanud.
Jumal tahab oma armastuses tervendada meie südamed.
Meil on elus asju, mis on haiget teinud.
Mõndadele rohkem, teistele vähem.
Sa ei pea minuga nõustuma, aga kuula mind lõpuni.
Üks mees kirjutas raamatu sellest, kuidas tema sai aru,
et Jumal on Isa ja meie maapealsed inimsuhted mõjutavad pilti Jumalast.
Ta ütles ühele inimesele: Taevane Isa armastab sind.
See inimene oli väga Jumala-vastane.
Ta sai selle lause peale väga pahaseks.
Ta ütles: Kui su taevane Isa on kuidagi sarnane minu
maapealse isaga, ma ei taha Temaga tegemist teha.
Mees sai teada, et selle inimese suhe isaga oli olnud väga vägivaldne.
Tema jaoks sõna "isa" tähendas ahastust ja valu.
Räägin päris palju äärmustest.
Mõne jaoks on võimatu uskuda Jumalasse,
kuna suhe isaga on olnud niivõrd halb.
Olen alati uskunud Jumalasse ja Tema olemasolusse.
Aga ma ei tundnud Jumalat.
Kui ma sain päästetud ja vabanesin uimastitest,
hakkasin tundma Jeesust ja märkama,
et Ta räägib kogu aeg Isast.
Jeesuse sõnum oli tulla ilmutama meile Isa.
Kui sul on raske tunda osadust Jumalaga,
põhjuseks võib olla, et sa pole tundnud osadust oma isaga.
Sa pole saanud isa süles istuda ja kuulda sõnu:
Ma armastan sind.
Taevane Isa tahab võtta sind sülle ja öelda: Ma armastan sind.
Kuidas mind mõjutas see, et mu vanemad läksid lahku?
Olen alati armastanud oma isa ja teadnud, et ta armastab mind.
Aga me ei veetnud kunagi koos aega.
See mõjutas mu suhet Jumala kui Isaga.
Kui sain päästetud, hakkasin palju sooritama.
Mõtlesin alateadlikult, et kui ma pole korralik kristlane
ega tee kõike, mida Jumal tahab, äkki ma ärkan hommikul üles
ja Jumal ei olegi seal enam. Äkki Ta jätab mu maha,
sest ma ei täida Tema mõõtu?
Mul oli raskusi pingutamisega.
Siis kuulsin neid vabastavaid sõnu, mida räägin sulle ka.
Las need sõnad kajavad su elus ja tervendavad su südant.
Sa ei saa teha midagi, et Isa armastaks sind rohkem.
Sa ei saa teha midagi, et Isa armastaks sind vähem.
Jumal lihtsalt armastab, sest Jumal on armastus.
Tema loomus on armastus.
Ükskõik, mis sa teed või jätad tegemata,
Ta armastab sind.
Keegi mõtleb, et see ei saa olla lihtsalt mingi armastus roosas pilves.
Kas meie elud ei peagi muutuma, kui tahame käia Jumalaga?
Jah, meie elud muutuvad. Jumal armastab sind nii palju,
et Ta ei taha jätta sind selliseks, nagu sa oled.
Aga see armastus ei muutu, isegi kui sa mässad ja
jooksed eest ära.
See on kõige alus, et Jumal armastas meid nii väga,
et Ta saatis oma ainsa Poja, et igaühel, kes usub,
võiks olla igavene elu.
Selles on armastus, mitte selles, et meie armastasime Jumalat,
vaid, et Tema armastas meid kõigepealt ja saatis oma Poja.
Isa armastab sind: see on Jeesuse sõnum.
Sinu jaoks, kes oled katki ja väsinud, patu ahelates.
Jumala andestus Jeesuses Kristuses kuulub sulle.
Võta see vastu ja ütle: Isa, tule mu ellu,
tule Jeesus ja puhasta mind patust. Täida mu süda armastusega.
Tervenda mu haavad.
Väga tähtis on see, et sa suudad andestada Jumala abiga neile,
kes on teinud sulle haiget.
Kui sul on raske mõelda oma isa või ema peale,
vajad abi, et neile andestada.
Jumala tahe on, et sa saad andestada ja vabastada
neid ning ennast kõigest kibedusest.
Et sa saaksid tunda päriselt Isa armastust oma elus.
Johannese evangeeliumi 14. peatükis 6. salmis Jeesus ütleb:
"Mina olen tee ja tõde ja elu. Ükski ei saa minna Isa juurde
muidu kui minu kaudu."
Jeesus on tee Isa juurde.
Jeesus tahab viia meid Isa tundmisesse ja Ta ütleb veel,
et keegi ei tunne Isa peale Poja ja nende, kellele Poeg Tema ilmutab.
Jeesus tuli viima meid osadusse Isaga.
Lähme veel Johannese 20:17 juurde. Jeesus on tõusnud surnuist,
Maarja on tühja haua juures ja Jeesus ilmub talle.
"Ma ei ole veel üles Isa juurde läinud. Aga mine mu vendade juurde ja ütle
neile: Ma lähen üles oma Isa ja teie Isa ning oma Jumala ja teie Jumala juurde."
Sellepärast Jeesus suri ristil. Ta lepitas meid Isaga.
Kui sa loed Piiblit, pane iga "Jumala" asemele "Isa".
See on kõige sügavam ilmutus, mille Jeesus tõi meile.
Jumal on Isa.
Kui meil on orvu süda ja me ei oska läheneda Jumalale kui Isale,
Püha Vaim tahab teha tööd meie elus.
Galaatlastele 4 ütleb, et Jumal on pannud
meie südametesse lapsepõlve vaimu, kus me hüüame:
"Isa, kallis Issi!"
Me peame õppima tundma Jumalat Isana ja ei pea püüdma Talle meeldida.
Kõik, mida teeme Jumala jaoks, saab alguse armastusest ja armust.
Siis me saame olla tugevad Jumala tundmises ja armastuses.
Me ei pea mõtlema: Kas sa armastad mind?
Kus sa oled?
Me ei pea ise hakkama saama.
Sul on Isa, kes hoolib ja armastab. Selles kohas sa pead tundma end hästi,
Jumala armastuses läbi Jeesuse Kristuse.
Kui sa oled hästi tubli facebook-kasutaja,
võid jälgida tänavakarjast seal.
Katupaimen-tv7 nimelisel lehel võid panna "meeldib".
Panen sinna uute osade linke. Olen päris usin kasutaja seal.
Leiad sealt tänavakarjase mõtteid.
Pea meeles, et kord kuus tuleb Rovaniemelt otseülekanne
netikanalilt tv7plus.fi
Reedest laupäevani tuleb sealt vanu tänavakarjase saateid.
Sealt võib näha kõiki saateid.
Kui sa pole veel lugenud mu raamatut
"Tänavakarjane-teekond Taevaisa pojaks",
räägin selles raamatus, kuidas hakkasin noorena
uimasteid tarvitama, kuidas sain päästetud,
kuidas hakkasin Jeesust järgima ja millised imelised asjad sündisid.
Räägin ka sellest, kuidas kohtusin Isa armastusega,
kui olin väsinud ja tundsin, et Jumal ei armasta mind,
kui ma ei ole piisavalt hea kristlane.
Sellepärast soovitan sul tellida selle raamatu TV7 poest.
Kui tahad saata tagasisidet, palvesoove,
võid seda teha sellel aadressil:
Kirjuta meile ja me vastame võimaluste kohaselt.
Usume noorte ärkamisse.
Tänavakarjase meeskond teeb seda tööd selleks,
et noored võiksid õppida tundma Jumalat ja
vabaneksid asjadest, mis neid hävitavad.
Paljud inimesed on ahelates. Meie meeskonna südameasi on
näha noorte ärkamist sellel maal. Usume, et see on alanud ja
tahame, et sina oleksid osa sellest.
Ole meiega kaasas!
Tõlge: Sanna Pitko